'n Leër is die gedeelte van 'n land se weermag wat op die grond veg. Dus 'n landmag, in teenstelling met die lugmag of seemag.
'n Leër kan uit soldate te voet (infanterie) en soldate te perd (kavallerie) bestaan. Vanaf die 14de eeu is vuursteun (artillerie) bygevoeg. Ná die Eerste Wêreldoorlog is perde nie meer in gevegte ontplooi nie. Hul taak is hoofsaaklik deur tenks en pantservoertuie oorgeneem, wat die moderne kavallerie vorm.